Exqrch/javanese-Komodo-pixelgpt huggingface dataset:
Républik Sosialis Sovyèt Uzbèk Uzbèkistan iku jeneng kang lumrahé kanggo ngarani Républik Sosialis Sovyèt Uzbèk ing jaman kapungkur lan Républik Uzbèkistan ing jaman saiki
Républik Sosialis Sovyèt Uzbèk iku Uzbèkistan saka taun 1924 tekan 1991 kang kala samana minangka salah siji péranganing républik Uni Sovyèt
Tlatahé kawengku ing Parté Kuminis Sovyèt (siji-sijiné parté pulitik kang sah) saka taun 1925 nganti 1990
Kawit taun 1990 tekan 1991, wewengkoné swatantra mawa undhang-undhangé dhéwé tur isih péranganing Uni Sovyèt
Kadhang kala, ing jaman samana praja iki uga karan Uzbèkistan Sovyèt
Kawit tanggal 20 Juni 1990, RSS Uzbèk ngecakaké Dhéklarasi Swatantraning Praja ing njeron wewengkoné
Nalika iku, Islam Karimov dadi présidhèn pisanan ing républik iku
Dhèk tanggal 31 Agustus 1991, Républik Sosialis Sovyèt Uzbèk salin jeneng dadi Républik Uzbèkistan lan ngumumaké mardikané telung sasi sadurungé Uni Sovyèt bubar ing tanggal 26 Dhésèmber 1991
Uzbèkistan wewatesan Kazakhstan ing saloré; Tajikistan ing sakidul-wétané; Kirghizia ing salor-wétané; Afghanistan ing sakidulé; lan Turkmenistan ing sakidul-kuloné
Jeneng Uzbekistan ing tembung tegesé "tanah kang madeg dhéwé", dijupuk saka gabungan "uz" (Turkis: "dhéwé"), "bèg" (Turkis: "nguwasani"), lan "-stan" (Pèrsi: "tanah")
Mangkonoa, jeneng resmi républik iki ing kala kapungkur iku Républik Sosialis Uzbèk Sovyèt kaya kang kawedharaké ing Undhang-undhang 1937 lan 1978.
Holotipe Holotipe iku spésimen tunggal sing dirancang minangka tipe siji spèsiès utawa takson nalika nggawé utawa mratélakaké siji klumpuk
Contoné holotipe kanggo kupu-kupu "Lycaeides idas longinus" iku siji spèsimèn sing diawètaké saka spèsiès iki, lan kasimpen déning Museum of Comparative Zoology ing Universitas Harvard
Sawijining holotipe durung temtu iku khas takson sing diwakili, nanging ancasé mengkono
Kadhangkala namung fragmèn cilik siji waé saka siji organisme sing dilestarèkaké, contoné menawa namung ana fosilé waé.
Spectrum Holobyte Spectrum Holobyte, Inc
iku sawijining badan usaha sing mbabar dolanan sing tau ana
Badan usaha iki diadegaké ing taun 1983 ing Boulder, Colorado déning Jeff Sauter, Phil Adam and Mike Franklin
Spectrum Holobyte misuwur déning dolanan simulasiné, yakuwi sérial simulasi pamaburan Falcon, vèrsi kapisan Tetris sajabaning Uni Sovyèt (ing taun 1987 kanggo MS-DOS)
Spetrum Holobyte uga mbabar akèh dolanan komputer kanggo konsol lan komputer omah
Ing sasi Désèmber 1993, Spectrum HoloByte manunggal karo MicroProse lan dadi MicroProse Inc
Sawisé iku dolanan komputer saka rong badan usaha iki dibabar sangisoring mèreké dhéwé-dhéwé, nanging in taun 1996 kabèh judhul didhedhes sangisoring mèrek MicroProse
In taun 1998 badan usaha iki dituku déning Hasbro Interactive lan apa sing isih turah saka Spectrum Holobyte banjur sirna, menawa studio pangembangan ing Alameda, California ditutup ing taun 1999
Hasbro banjur ngedol akèh asèté studio Hasbro Interactive marang Infogrames, kalebu mèrek Atari dhéwé.
Holofèrnes Ing kitab deuterokanonika, sajroning Kitab Yudit, Holofèrnes (Yunani: Ὀλοφέρνης; Hebrew הולופרנס) iku sawijining sénapati bawahing Prabu Nebukadnésar
Nebukadnésar ngirim Holofèrnes menyang kulon kanggo males para bangsa sing ora gelem nulungi awaké
Holofèrnes banjur ndhudhuki kabèh bangsa sairinging pasisir lan ngrusak kabèh brehala supaya kabèh iku padha nyembah Prabu Nebukadnésar waé
Holofèrnes banjur diélikaké déning Akhior, pesirahé putra Ammon, ajaa nglawan bangsa Yahudo
Holofèrnes lan para balané nepsu marang Akhior, dhèwèké disrengeni menawa ora ana Déwa liya saliyané Nebukadnésar
Sang sénapati banjur ngupengi Bethulia arep mbedhah kutha iki
Holofèrnes banjur megat iliné banyu menyang Bethulia
Wong-wong ing kutha dadi arep nyerah lan nuntut Ozias, pesirahé supaya nyerah waé
Banjur para pesirah janji bakal nyerah sajroning limang dina menawa ora olèh pitulung
Nanging Bethulia bisa dislametaké déning Yudit, sawijining randha Ibrani sing bisa lumebu ing téndhané Holofèrnes lan ngrayu awaké
Yudit banjur anigas guluné Holofèrnes nalika lagi mendem
Yudit bali menyang Bethulia karo nyangking sirahé Holofèrnes
Wong-wong Ibrani banjur bisa ngalahaké satruné.
Dushanbe Dushanbe (Basa Tajik: Душанбе, "Duşanbe") ya iku kutha krajané Tajikistan lan mujudaké kutha sing paling gedhé ing kana
Dushanbe tegesé "Senèn" ing basa Tajik
Jeneng iku dijupuk saka salah sawijining désa sing duwé pasar sing ramé saben dina Senèn
Nganti taun 1929, kutha iki dikenal ing basa Ruslan minangka Dyushambe (Rusia: Дюшамбе, "Dyushambe"), lan saka 1929 nganti 1961 dikenal minangka Stalinabad (Basa Tajik: Сталинобод, "Stalinobod")
Ngancik taun 2014, cacahé padunung ing Dushanbe wis ana 778.500 wong
Dumunung ing tempurnaning rong kali, Varzob lan Kofarnihon, Dushanbe iku minangka kutha krajané nagara Tajikistan
Sanajan sisa arkéologi titimangsané saka abad ka-5 SM wis ditemokaké ing laladan kono, Dushanbe tetep dianggep minangka wewengkon sing ora luwih saka désa cilik nganti awal abad ka-20
Ing taun 1676, ana tulisan sing kawitan sing nyebutaké ngenani désa Dushanbe
Tulisan iku ana ing prapatan, papané bazar dianakaké sabne dina Senèn, mula saka iku, jenengé dadi "Dushanbe-Bazar" (Basa Tajik: Душанбе Бозор, "Dushanbe Bozor") saka "Dushanbe", kang tegesé "Senèn" ing basa Pèrsi, sing kanthi barès tegesé - dina kapindho (du) sawisé Setu (shambe - wusanané saka basa Shabbat Ibrani - שבת, bokmenawa saka Yunani Byzantium σάμβατον).#ALIH Ing désané, ana luwih saka 500 somah lan padunung
luwih saka 500 somah lan padunung cacah 8.000 wong
Ngancik taun 1826, kutha iki dijuluki "Dushanbe Qurghan" (Basa Tajik: Душанбе Қурғон, "Dushanbe Qurghon", kanthi panambang "qurƣon" saka basa Turki "qurğan", tegesé "bètèng") Russified minangka "Dyushambe" (Дюшамбе)
Gambar bumi sing pisanan nuduhaké yèn Dyushambe iki digambar ing taun 1875
Ing wektu iku, kutha iki wujud bètèng ing ledhokan ana pinggiring Kali Varzob kanthi padunung cacah 10.000
Ing taun 1920, Amir ing Bukhara sing pungkasan wis tau ngungsi marang Dyushambe sawatara wektu, sawisé kalengseraké saka kaprabon déning révolusi Bolshevik
Dhèwèké lumayu menyang Afghanistan sawisé Wadyabala Abang nélukaké wewengkon iki ing taun sabanjuré.#ALIH Ing wiwitané taun 1922, kutha iki dikuwasani déning manggalané wadya Basmachi, ya iku Enver Pasha
Nanging ing 14 Juli 1922 wewengkon iki dikuwasani manèh déning para Bolsheviks lan dinyatakaké minangka kutha krajané Républik Sosialis Sovyèt Otonom Tajik minangka péranganing Républik Sosialis Sovyèt Uzbèk ing taun 1924
Républik Sosialis Sovyèt Tajik sing kapisah saka USSR Uzbèk SSR iki diyasa ing taun 1929, lan kutha krajané Dyumshambe salin jeneng dadi "Stalinabad" (basa Ruslan: Сталинабад; basa Tajik: Сталинобод "Stalinobod") kanggo ngajèni Joseph Stalin ing 16 Oktober 1929
Ing taun sabanjuré, kuthané tuwuh kanthi rikat
Wong Sovyèt ngowahi wewengkon kuwi dadi punjering pambudidaya kapuk lan sutra, kanthi puluhan éwu wong pindhah menyang kutha
Cacah jiwané uga tambah mundhak sawisé éwon wong Tajik pindhah marang Tajikistan sakwisé Bukhara lan Samarkand dadi pérangané Uzbek SSR amarga anané delimitasi nasional ing Uni Sovyèt
Ing 10 Novèmber taun 1961, Stalinabad salin jeneng manèh dadi Dushanbe nganti sapréné
Tajik Air kantor pusaté ana ing papan anggegana Dushanbe ing Dushanbe
Déné Somon Air kantor pustaé ana ing Dushanbe
Cacah jiwané Dushanbe: Dhistrik
Dushanbe dipérang dadi sawenèh dhistrik:
Havana (laguné Camila Cabello) "Havana" ya iku lagu saka penyanyi Amérika Camila Cabello bareng karo "rapper" Amérika Young Thug
Lagu iki dirilis ing tanggal 3 Agustus 2017 minangka dadi salah sijining lagu promosi ing album "OMG"
Ing 30 Agustus, liwat médhia sosial, Cabello ngonfirmasi yèn lagu iki dadi lagu keloro ing album
Amarga moncèr spontan lagu "Crying in the Club" saka album, "Havana" dadi sawijining lagu utama
Lagu iki wis moncèr ing kancah internasional, dadi juara ing Irlandia, Skotlandia, lan Inggris uga ing jajaran sepuluh lagu juara ing Australia, Kanadha, Dhènemarken, Jerman, Walanda, New Zealand, Switserlan, lan ing Amérika Serikat
"Havana" duwèni tempo rancak lan budaya Kuba
Cabello liwat Latin sing dipengaruhi piano "riffs" lan irama
Sadie Bell saka "Billboard" ngandhakakké yèn baris "Half of my heart is Havana" dadi lagu sing pas "roman Cabello ninggal jantung kiwa ing kidul," nalika "Rolling Stone"'s Brittany Spanos, ing trek "klub, alon", Cabello tumiba ing katresnan karo "calon bojo aneh saka Atlanta Wétan", sanadyan dhèwèké wis ninggal jantung ing kutha dhèwèké
Young Thug tampil ing sawijining baris liwat "bouncy" piano
Sawetara publikasi musik diterangaké yèn lagu iki kalebu lagu "Latin campuran" lan pop
Kanggo "Billboard", Sadie Bell nulis yèn lagu Latin iki "seksi" ." Kajaba iku, Allison Browsher saka Much nyatakakké yèn trek iki "wektu kanggo ing mangsa panas ing radio." Bruner saka Time.com nulis yèn "Havana" duwèni titi laras anyar sing kita arep-arep kanggo ndeleng luwih saka album debut dhèwèké ing Sèptèmber
semono uga saka "XXL" nulis yèn bagèan Enom Thug ya iku wujud "campuran karo "bouncy"-né piano pancen sampurna." Pagelaran manggon
Cabello nampilké lagu iki kanggo pisanan ing televisi ing "The Tonight Show Starring Jimmy Fallon" ing September 25, taun 2017
Ing minggu sing padha, Cabello tampil ing "The Today Show", kala dhèwèké ngirim pesen kanggo "kabèh juru ngimpi" ing panjurung Deferred Action for Childhood Arrivals
Ing tanggal 27 Oktober, Cabello tampil ing Latin American Music Awards.
Basa Uzbèk Basa Uzbèk iku basa Turk lan basa resmi ing Uzbèkistan
Sing asli ngendikan basa iki cacah 27 yuta, ya iku wong-wong Uzbèk ing Uzbèkistan lan ing rupa-rupa panggonan ing Asiah Tengah
Basa Uzbèk iku péranganing kulawarga basa Turk Wétan (Karluk), ya iku turuning kulawarga basa Turk
Basa manca kang mangaribawani basa Uzbèk kaya ta basa Pèrsi, Arab, lan Ruslan
Salah siji titikan kang mbédakaké basa Uzbèk saka basa-basa Turk liyané iku bundhering swara /a/ dadi /ɒ/, awit saka prabawaning basa Pèrsi
Basa Uzbèk diarani "oʻzbek tili" utawa "oʻzbekcha" ing basa Uzbèk dhéwé
Ing alfabèt Kiril, jeneng mau ditulis ўзбек тили lan ўзбекча; ing abjad Arab, lan
Wong Turk ayaké ndunungi pinggiring Kali Amu Darya, Syr Darya, lan Zarafshan kawit saorané 600-700 M
Sansaya suwé, wong Turk mau awor karo wong Iran Wétan kang wis manggoni Sogdia, Bactria, lan Khwarezm ndhisikan
Darah Turk pisanan kang nguwasani laladan mau aran Karakhan kang kuwasa ing abad ping 9–12
Karakhan iku gabunganing bangsa Karluks, bangsa Chigils, bangsa Yaghma lan bangsa-bangsa liyané
Basa Uzbèk bisa diarani turuning basa Chagatai, ya iku basa susastra ing Asiah Tengah Turk ing wewengkoning Chagatai Khan, Timur, lan darah Timur (kalebu panggedhé Mughal wiwitan ing Indhu)
Basa iki kasuwur awit saka lelabuhané Ali-Shir Nava'i ing abad ping 15 lan 16
Nava'i iku karan dutaning sastra Chagatai
Dhèwèké gedhé banget pasumbangé tumrap tuwuhé basa Chagatai kang nurunaké basa Uzbèk lan ingaran kang yasa sastra Uzbèk
Lumantar wong Karluk, basa Chagatai olèh prabawa basa Pèrsi lan Arab
Ing abad ping 19, basa Chagatai wis arang kanggo ing karya sastra, tumuli cures ing abad ping 20
Tembung "Uzbèk" kang saiki kanggo ngarani basa iki ing kala kapungkur tegesé béda
Sadurungé taun 1921 "Uzbèk" lan "Sart" ingaran rong dhialèk kang séjé: Ing Khiva, wong Sart ngandikan sawijining basa Oghuz kang kadayan basa Pèrsi
Sawisé taun 1921, réjim Sovyèt mbusak istilah "Sart" amarga dianggep jeneng kang ala lan ngukuhaké aturan yèn kabèh wong Turk kang ndunungi Turkéstan diarani "wong Uzbèk", kalebu wong-wong kang dudu turunan Uzbèk
Sanajan mangkono, basa tulis baku kang dipilih kanggo républik anyar ing taun 1924 dudu basa "Uzbèk" prarévolusi, nanging basa "Sart" saka laladan Samarkand
Pamilihé iku njalari protès para Bolsheviks Uzbèk kaya ta Fayzulla Khodzhayev
Allworth duwé panemu yèn kang mangkono "nglèrèg sajarahing sastra ing wewengkon iku" lan supaya para juru nganggit kaya déné Ali-Shir Nava'i saka abad ping 15 bisa diaku minangka wong Uzbèk
Kabèh dhialèk Uzbèk isih lestari minangka basa guneman
Basa Uzbèk duwé akèh dhialèk kang béda-béda saben laladan
Mangkonoa, ana siji dhialèk kang padha-padha dingertèni kang dienggo ing médhia massa lan pérangan gedhé cap-capan.
Sawatara dhialèk kang gedhé panganggoné ya iku dhialèk Tashkent, dhialèk Uzbèk, dhialèk Ferghana, dhialèk Khorezm, dhialèk Chimkent-Turkéstan, lan dhialèk Surkhandarya
Diyarbakır Diyarbakır (Kurdhi: Amed‎) iku salah sawijining kutha kang paling gedhé ing Turki Kidul-Wétan
Kutha iki dumunung ana ing pinggiring Kali Tigris, lan mujudaké kutha krajan administratifé Provinsi Diyarbakır
Kanthi gunggung cacah jjiwa kang diwatara ngancik 930.000 wong, kutha kasebut mujudaké kutha kaloro kang paling Wewengkon Anatolia Kidul-Wetané Turki, sawisé Gaziantep
Diyarbakir dianggep minangkka kutha krajan kang ora resmi saka Kurdhistan Turki
Kutha kasebut wis dadi punjeré konflik antarané pamaréntah Turki karo ontran-ontran Kurdhi
Jeneng Diyarbakir (arab "Diyaru Bakr kang tegesé tanahé Bakir; Armèni: Տիգրանակերտ; "Tigranakert"; ; Turki Osmani: ‎ "Diyâr-ı Bekr"; Syriac: ܐܡܝܕ‎) katulis minangka "Amid" ing sarungé pedhang saka jaman Assyria, lan jeneng kang padha uga digunakaké ing karya-karya Suriah lan Arab kontèmporèr
Wong Rum lan Byzantin nyebut kutha kuwi "Amida"
Istilah liyané ing jaman tengahan kanggo istilah "Amit" ditemokaké ing dhokumèn resmi saka Kakaisaran Trebizond ing 1358
Kanggoné wangsa Artukid lan Akkoyunlu istilah kasebut dikenal minangka "Black Amid" ("Kara Amid") amarga wernané tèmbok kang peteng, déné ing "Zafername", utawa pidhato pamuji marang kamenangan militèr, istilah iku karan "Black Fortress" ("Kara Kale")
Ing Kitab Dede Korkut lan sawenèh karya Turki liyané istilah kasebut katulis minangka "Kara Hamid"
Sawisé panelukan Arab ing abad ka-7, golonganing warga Bakr saka Arab manggon ing wewengkon iki, saéngga wewengkon kasebut dijuluki "Diyar Bakar" ("pamukimané golonganing warga Bakr", ing basa arab: "Diyar Bakar")
Ing taun 1937, Atatürk nekani Diyarbekir
Sawise ngandhakaké rasa ranguné marang étimologi saka kutha kasebut, dhèwèké ngongkon supaya kutha kuwi salin jeneng dadi "Diyarbakır", kang tegesé "tanahing tembaga" ing basa Turki ditemokaké sumber daya alam tembaga ing sakupengé kutha kasebut
Klub bal-balan kang paling kondhang ya iku Amed SK
Klub bal-balan wadon Amed SFK diundhakaké ing pungkasaning Liga Bal-balan Wanita Turki 2 taun 2016-2017 dadi Liga Bal-balan Wanita Turki 1
Diyarbakır iku mujudaké papan budidaya gandum lan wijèn
Wong-wong bakal nyimpen gandumé ing gudhang, lan bakal ditutupi nganggo damèn karo pang saka wit "Glycyrrhiza glabra"
Kanthi cara mangkéné, gandum bisa disimpen nganti 10 taun
Ing pungkasaning abad ka-19 lan kawitané abad ka-20, Diyarbakır bisa èkspor kismis, kacang almond, lan apricot marang Éropah
Wedhus Anggora uga diingu, saéngga ngasilaké wol lan mohair, banjur dièkspor saka Diyarbakır
Para sudagar uga bakal teka saka Mesir, Istanbul, lan Suriah, saperlu tuku wedhus lan wedhus gèmbèl
Madu uga dibudidaya ing wewengkon iki, nanging ora akèh dièkspor, nanging dipigunakaké déning wong lokal
Prodhuksi sutra uga akèh dilakokaké ana ing wewengkon iki
Sadurungé Perang Donya I, Diyarbakır duwé siji indhustri tembaga kang aktif, kanthi enem tambang
Ana telung tambang kang aktif, rong tambang diduwèni wong lokal, lan tambang sijiné diduwèni pamaréntah Turki
Jinis tembaga kang paling utama nalika ditambang ya iku Tenorite kang ditambang dhéwé déning wong Kurdhi
Akèh-akèhé hasile dièkspor menyang Inggris.
Ing wewengkon kuwi uga akèh prodhuksi wesi, gypsum, batu bara, kapur, jeruk, jet, lan kwarsa, nanging mligi kanggo kabutuhan enggonan
Nalika lumebu abad ka-19, populasiné wong Kristen ing kutha iki akèh-akèhé dumadi saka wong Armenia lan wong Kristen Ortodok Suriah
Wong Armenia ndunungi kutha iki wiwit abad ka-8, déné wong Suryani dianggep minangka katurunan saka wong Araméan
Uga ana bebrayan Yahudi cilik ing kono
Ana sawenèh désa Alevi Turkoman ing kutha lawasé Diyarbakır, nanging ana data spésifik kang ngrujuk marang bab iki
Jogèd rakyat nganggo iringan drum lan zurna (pipa) mujudaké salah sawijining pérangané lan pèngetan ing wewengkon iki
Diyarbakır kondhang awit olah-olahan wedhusé kang akèh migunakaké bumbon crakèn kaya ta mrica ireng, sumac lan ketumbar; beras, bulgur lan mertega
Olah-olahan saka Diyarbakır kang paling kondhang jenengé Meftune kang digawé saka daging wedhus lan sayuran nganggo bawang lan sumac
Olah-olahan liyané ya iku Kaburga Dolması iga wedhus kang dipanggang, diisi sega, lan manéka warna bumbon crakèn
Diyarbakır uga kondhang awit saka budidaya semangka kang dièkspor ing jagat internasional.
Apell ya iku tokoh antropologi saka Amérikah Sarékat kang kalairané taun 1926
Apell pikantuk gelar Ph.D
Kerja téoritisé iku saka akèh pangalaman dhèwèké ing komunitas-komunitas asli kang sosial budayané wis dipethal amarga pangembangan globalisasi
Adhedhasar saka jembar polatané, Apell wis ngembangaké sistem analisis kang marengké para panliti kanggo ndhokumèntasi jural unit lan nulung komunitas mau menging sumber-sumber dayané supaya ora dicaplok karo pihak jaba
Apell nyurung panalitèn ing wong-wong asli kang lagi kaancam budayané
Dhèwèké nuduhaké yèn budaya dhéwé iku mbejaji banget lan bisa nylarasaké ing éwah-éwahan sosial
Panalitèn lapangané wis asring diayahi ing Sabah Malaysia lan Kalimantan Wétan
Uga pernah ing Kanada, Amérika, lan Dhènemarken
Dhèwèké dadi présidhen lan pangadeg "Borneo Research Council" kang nyengkuyung béyasiswa kanggo bebrayan Bornéo
Salah siji buku karyané ya iku "Dilemmas and Ethical Conflicts in Anthropological Inquiry: A Case Book" taun 1978.
Raymond Apthorpe Raymond Apthorpe ya iku ahli antropolog saka Luton, Britania Raya kalairan taun 1932
Dhèwèké uga pernah ngelkoni panalitèn lapangan ing Zambia (1957-1961) lan Taiwan (1970-1975)
Dhèwèké ngetog ing antropologi pakembangan bebrayan"." Dhèwèké uga ngembangaké sosiologi parencanan "(sociology of planning and planner)." Sanajan ngetog ing antropologi terapan mau, nanging gagasané ora gampang diterapaké
Nanging uga gagasané iku jembar banget ing téori sosial lan sumber-sumber téori mutakhir.
Uwa-uwa Uwa-uwa iku kethèk sajroning kulawarga Hylobatidae
Kulawarga iki biyèn namung ngandhut génus siji waé, nanging saiki dipara dadi patang genera lan 18 spèsiès
Uwa-uwa iki urip ing alas tropis lan subtropis saka Banggaladésa wétan lan India lor-wétan menyang China kidul lan Indonésia (kalebu pulo-pulo Sumatra, Kalimantan, lan Jawa)
Uwa-uwa iki uga diarani hominoidéa cilik lan béda saka hominoidéa gedhé (simpansé, gorila, urangutan, lan manungsa) yèn ditiliki saka awaké, dimorfisme sèksual asor, lan ora nggawé susuh
Menawa ditilik saka anatominé, uwa-uwa sakilas luwih mèmper kethèk tinimbang hominoidéa gedhé, nanging mèmper kabèh hominoidéa, uwa-uwa ora nduwé buntut.
A-mei A-mei (Tionghoa 阿妹; pinyin ā mèi; lair ing 9 Agustus 1972), uga ditepungi mawa jeneng Zhang Huimei utawa Chang Hui-mei, iku sawijining penyanyi Taiwan sing sangkané saka suku pribumi Taiwan Wong Puyuma
Dhèwèké uga ditepungi mawa jeneng asliné 古歷來•阿密特 (Kulilay Amit)
Dhèwèké lair ing tlatah pagunungan ing sisih wétan Taiwan lan nomer pitu saka anak sanga
A-mei olèhé début ing taun 1996 lan bisa olèh suksès gedhé
Dhèwèké bisa ngadol 55 yuta rekaman musik
1972–1996: Taun-taun awal lan awal karir
A-mei lair ing sajroning kulawarga Puyuma ing Beinan, Taitung, Taiwan
Ing taun 1992, A-mei pindhah menyang Taipei, lan mèlu sayembara "Five Lights Star Singing Contest" sing dianakaké déning acara tv Taiwan Five Lights Awards; Dhèwèké bisa nganti tekan final, nanging kalah
Ing taun 1993, dhèwèké mèlu sayembara nyanyi iki manèh lan bisa menang
Sawisé menang, banjur dhèwèké nggabung karo grup musik nakduluré ing taun 1995, lan miwiti nyanyi ing kafé-kafé ing Taipei
Pagelarané ing kafé-kafé nyengsemi para produser musik Taiwan Chang Yu-sheng lan Chang Hsiao-yen, pasirahé firma rekaman musik Taiwan Forward Music nalika iku
Ing sasi Maret 1996, dhèwèké nèken kontrak rekaman karo Forward Music.
Aditi Miturut layang Mahabharata, Dewi Aditi (Sanskerta: अदिती; "Aditī") iku putrane Sang Hyang Daksa, utawa wayahe Bathara Brahma
Kagarwa Maharesi Kasyapa (Maharesi ing kaswargan), peputra 12 (dwadasyaditya = Aditya 12)
Wondene asmane para Aditya 12 (dwadasyaditya), yaiku: (1)Hyang Datri, (2)Hyang Mitra, (3)Hyang Sakra (Indra), (4)Hyang Bharuna, (5)Hyang Angsa, (6)Hyang Waga, (7)Hyang Wiwaswat (Bathara Surya), (8)Hyang Pusa, (9)Hyang Sawitri, (10)Hyang Ariyaman, (11)Hyang Twastri, (12)Hyang Wisnu
Tembung "Aditya" tegese putrane Aditi, tedhake Aditi
Salaras karo tegese "Pandhawa" (putrane Pandhu), "Yadawa" turune Yadu, "Ditya" turune Dewi Diti, "Denawa" trahe Dewi Danu, lan sakpanunggale
Miturut crita pedhalangan, Sang Hyang Sakra (Bathara Indra) lan Sang Hyang Wisnu iku putrane Bathara Guru lan Dewi Uma (Umayi)
Dene, Hyang Wiwaswat (Bathara Surya) putrane Sanghyang Ismaya lan Dewi Senggani
Sarasilahe para dewa kang kasebut ing buku-buku pedhalangan, akeh-akehe mirip karo kang kasebut ing layang Paramayoga.
Archetti ya iku ahli Antropologi utawa antropolog saka Santiago del Estero, Argèntina
Dhèwèké kalairan taun 1943
Dhèwèké olèh gelar Ph.D ing École Pratique des Hautes Études ing 1976
Dhèwèké akèh nglakoni panalitèn lapangan ing Argèntina lan Ékuadhor
Uga pernah ing Prancis (1992) lan Nurwègen (1994)
Karya-karya tulisané kang diterbitaké antarané "Explotación familiar y" acumulación de capital en el "campo Argentino" karo Kristi Anne taun 1975, "Pigs, Food, Symbol and Conflict of Knowledge in Ecuador" taun 1997, "Exploring the Written
Archetti mirsani marang isu-isu reformasi agraria, sistem kawruh lan panganan, jèndher, moralitas, lan teges olahraga lan jogèd kanggo mangerti idhèntitas nasional.
Ardener iku ahli Antropologi saka kutha London, Inggris kalairan taun 1927
Dhèwèké wis tau nglakoni panalitèn lapangan ("field work") ing Nigéria (1949-1952), Kamerun (1952-1969), lan ing Britania Raya ing taun 1980 an
Kasil pegawéyan antropologis Ardener nyumbangaké akèh ing bab étnografi lan historiografi; Afrika Kulon
Uga akèh sumbangan ing wacana ilmiah téoritis Antropologi sosial Britania ngenani irah-irahan ètnisitas, basa, pulitik, jèndher, lan sujarah
Ardener séda taun 1987 ing Oxford.
Shirley Ardener Shirley Ardener ya iku ahli antropologi wanita saka London, Inggris
Shirley Ardener iku rabi karo Edwin W
Ardener, sing dadi lakiné lan uga dadi mitra antropologiné
Dhèwèké uga wis tau nglakoni panalitèn lapangan ing Nigéria , Kamerun awit taun 1950
Karya-karya tulisané kang wis diterbitaké antarané ya iku "Perceiving Women" ing taun 1975, "Defining Females: The Nature of Women in Society" taun 1981, "Women and Space" taun 1981, lan "Swedish Ventures in Cameroon" taun 2002
Ing panlitèn lapangané iku akèh kang sumberé saka kajian wawancara ("interview") lan pengamatan survey ngenani sosio-ékonomi, pawiwahan, lan pola migrasi golongan-golongan suku-bangsa ing Kamerun kidul kang nyambut gawé ing pakebonan
Sanajan Ardener karenan ing bab-bab mau, nanging kajian Jèndher ing antropologi sosial British ("British social anthropology"), jenengé Shirley Ardener lan karya-karyanané wis idhèntik karo dhèwèké
Ardener uga wis lawas dadi anggota ing cabang fakultas antropologi lan géografi ing Universitas Oxford.
Conrad Maynadier Arensberg Conrad Maynadier Arensberg ya iku ahli Antropologi saka Pittsburgh, Pennsylvania, Amérikah Sarékat
Dhèwèké kalairan tanggal 12 Séptémber 1910
Arensberg iku dadi pelopor ing pangembangané téori, mètodhe, lan cara terapan ing antropologi Amérika abad 20
Arensberg sinau ing Harvard University awit taun 1931 nganti 1934 lan olèh gelar Ph.D saka ing universitas iku
Pangalaman panalitèn lapangané ya iku ing Massachusetts Amérikah Sarékat, Irlandia, lan New England, Amèrika
Salah siji bab penting saka Arensberg ya iku dhèwèké dadi tokoh kang kapisan “ngawinaké” mètodhe lan téori struktural-fungsionalisme British karo antropologi budaya Amérika
Wewengkon ing Uzbèkistan Uzbèkistan kapérang ing 12 wewengkon ("viloyat"), 1 républik otonom ("respublika"), lan 1 kutha swatantra ("shahar")
Jeneng-jeneng panggonan mau kapacak ing ngisor iki nganggo basa Uzbèk
Salongé duwé rupa-rupa éjaan
Saben wewengkon kapantha ing 160 dhistrik ("tumanlar")
Ana èsklaf Uzbèk cacah papat sing kabèh kinubengan tlatah Kyrgyz ing wewengkon Lembah Fergana minagka titik patemoné nagara Kyrgyzstan, Tajikistan, lan Uzbèkistan